Fostul antrenor Cornel Dinu (75 de ani), a comentat numirea tehnicianului nord-irlandez Neil Lennon (52 de ani) pe banca Rapidului.
Astfel, conform Fanatik.ro, ”Procurorul” Cornel Dinu a amintit de problemele din viața personală a lui Lennon, care s-a confruntat cu depresia și a fost surprins la un moment dat, în spațiul public, într-o stare avansată de ebrietate.
”Pitiți whisky-ul!”, a fost replica savuroasă a lui Cornel Dinu despre fostul antrenor al lui Celtic Glasgow.
”Domne, mi-e să nu îi dea fumul în whisky și să creadă că whiskyul încă nu e gata și e la fumătoare””, a completat românul.
”Numele meu este Neil Lennon, sunt noul antrenor al echipei Rapid, lucru care mă face mândru şi fericit. Sper să avem succes. Este o provocare complet nouă şi abia aştept să mă întâlnesc cu jucătorii şi să aduc succes clubului. Îl ştiu pe Dan Petrescu, am jucat contra Clujului, dar eu sunt impresionat de club, de etică şi de ce doreşte. Ştiu de Rapid de mulţi ani, ştiu că Steaua a câştigat Cupa în 1986, ştiu jucătorii români, Hagi, Petrescu, Munteanu. Este minunat să văd România la Euro şi vreau să aduc Rapidul la locul pe care îl merită”, a declarat Lennon șa instalarea sa la Rapid.